पाएं अपने शहर की ताज़ा ख़बरें और फ्री ई-पेपरडाउनलोड करें
पूर्णिया में तेज रफ्तार पिकअप की टक्कर से बाइक सवार 2 युवकों की मौत हो गई। घटना अमौर थाना क्षेत्र के गेरवा-दलमालपुर सड़क पर हुई। रविवार सुबह एक बाइक पर सवार 2 युवक अपने गांव मधवाकोला की ओर जा रहा था, तभी दलमालपुर की ओर से आ रही पिकअप वैन ने बाइक में टक्कर मार दी। घटना के बाद इलाके में हड़कंप मच गया। आसपास के लोगों की भीड़ जुट गई। स्थानीय लोगों ने दोनों घायलों को रौटा PHC में भर्ती करवाया, जहां से डॉक्टरों ने दोनों को प्राथमिक इलाज के लिए हायर सेंटर रेफर कर दिया। दोनों ने रास्ते में दम तोड़ दिया।
इधर, घटना की सूचना मिलते ही पुलिस मौके पर पहुंच गई। पुलिस ने दोनों शवों को कब्जे में लेकर पोस्टमार्टम के लिए भेज दिया। पुलिस के अनुसार पिकअप वैन की टक्कर से दोनों युवकों की जान गई है। पिकअप वैन को जब्त कर चालक को हिरासत में ले लिया गया है। पुलिस मामले में आगे की कार्रवाई कर रही है। मृतक की पहचान पहचान अमौर के मधवाकोला गांव निवासी अयोध्या राम के पुत्र डोमरा राम और शंकर हरिजन के पुत्र सतीश हरिजन के रूप में हुई है।
हादसे के बाद गांव में कोहराम मच गया है। परिजनों का कहना है दोनों घर लौट रहे थे, तभी हादसा हुआ। ग्रामीणों का कहना है प्रशासन पीड़ित परिवार को जल्द से जल्द मुआवजा प्रदान करे। गेरवा-दलमालपुर सड़क पर तेज रफ्तार के कारण लगातार हादसे हो रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn